Alesandrija

Alesandrija () – miestas šiaurės Italijoje, Pjemonte, į pietryčius nuo Turino, prie Bormidos ir Tanaro santakos; provincijos centras. Išvystyta mašinų, aliuminio, chemijos pramonė, juvelyrinių gaminių ir skrybėlių („Borsalino“) gamyba. Išlikę XII–XV a. architektūros paminklų (1170 m. katedra, romaninė gotikinė Švč. Kastelo Marijos bažnyčia, XV a. vyskupų rūmai, 1826 m. rotušė ir kt.).

 Istorija 
Alesandriją 1168 m. įkūrė Lombardų lygos miestai kaip gynybinę tvirtovę prieš Šventąją Romos imperiją. Pradžioje miestas vadintas Čivitas Nova (Civitas Nova) ir Čezarija (Cesaria), bet vėliau pervadintas popiežiaus Aleksandro III garbei. Nuo 1175 m. – vyskupijos centras. Nuo XIV a. priklausė Viskončių šeimai, nuo 1713 m. – Savojos dinastijai. 1796–1814 m. buvo Prancūzijos Marengo departamento sostinė.

XIX a. pr. Alesandrija buvo Pjemonto sukilimo centras. 1833 m. čia įvykdytas Džiuzepės Macinio sąmokslas.

 Sportas 
 US Alessandria Calcio 1912 (futbolas)

 Šaltiniai 

Kategorija:Pjemonto miestai